जेबीसीसीआई का गठन जल्द नहीं तो आंदोलन : झाकोमसं
धनबाद | झारखंडकोलियरी मजदूर यूनियन केन्द्रीय कमेटी की बैठक शनिवार को गांधी सेवा सदन में हुई। इस अवसर पर आयोजित समारोह की शुरुआत दीप प्रज्वलन के साथ की गई। बैठक में सीसीएल, बीसीसीएल, ईसीएल एवं सीएमपीडीआई आदि कंपनियों के संबंधित यूनियन के सदस्य शामिल हुए। बैठक में सर्वसम्मति से कोयला उद्योग में चल रहे 10वें वेतन समझौते में हो रहे विलंब को लेकर होली के पश्चात कोल इंडिया के सभी इकाई मुख्यालय में धरना-प्रदर्शन करने का निर्णय लिया गया। बैठक को संबोधित करते हुए यूनियन के कार्यकारी अध्यक्ष दिलीप चक्रवर्ती ने कहा कि जेबीसीसीआई में हो रहे विलंब की वजह से मजदूर यूनियन को शक की निगाह से देख रहे हैं। इससे कोल इंडिया के प्रति मजदूरों का विश्वास घटता जा रहा है। बैठक में सुखदेव प्रसाद, हीरालाल गोराई, एफ मरांडी, डीएन चौधरी, उमेश महतो, योगेश निषाद, आरपी राणा, विशाल मिश्रा आदि मौजूद थे।
hin_Deva hin_Deva